
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 26.augustā   
      






Nr.8
14.p.
Par nekustamā īpašuma Zanderi (Olaines novadā) sadalīšanu, adreses un nosaukuma piešķiršanu, nekustamā īpašuma lietošanas mērķu noteikšanu

Tiek dots vārds: Dmitrijam Ivanovam
Olaines novada pašvaldībā (turpmāk – Pašvaldība) 2026.gada 4.augustā reģistrēts A Z (personas kods_, adrese_) iesniegums (reģ. Nr. ONP/1.1./26/5296-SD) (turpmāk – Iesniegums) ar lūgumu pieņemt lēmumu par Zanderi (kadastra Nr.8080 002 0002) (turpmāk – Īpašums) sastāva grozīšanu, jauna nekustamā īpašuma sastāvā izdalot zemes vienību ar kadastra apzīmējumu 8080 005 0001.
Izvērtējot ar lietu saistītos apstākļus un spēkā esošos normatīvos aktus, konstatēts:
Īpašums sastāv no zemes vienības ar kadastra apzīmējumu 8080 005 0001 (turpmāk – Zemes vienība Nr.1) 1,1000 ha platībā bez adreses un zemes vienības ar kadastra apzīmējumu 8080 002 0002 (turpmāk – Zemes vienība Nr.2) 1,6 ha platībā ar adresi Zanderu iela 4, Medemciems, Olaines pag., Olaines nov., LV-2127.
Atbilstoši Nekustamā īpašuma nodokļu administrēšanas sistēmas un Zemesgrāmatas datiem Īpašuma zemes vienībās atrodas dzīvojamā māja ar kadastra apzīmējumu                             8080 002 0002 001, šķūnis ar kadastra apzīmējumu 8080 002 0002 002, saimniecības ēka ar kadastra apzīmējumu 8080 002 0002 003, pagrabs ar kadastra apzīmējumu                                   8080 002 0002 004, garāža ar kadastra apzīmējumu 8080 002 0002 005, šķūnis ar kadastra apzīmējumu 8080 002 0002 007, šķūnis ar kadastra apzīmējumu 8080 002 0002 009, pirts ar kadastra apzīmējumu 8080 002 0002 0010, siltumnīca ar kadastra apzīmējumu                            8080 002 0002 011.
Īpašumtiesības ierakstītas Rīgas rajona tiesas Zemesgrāmatu nodaļas, Olaines pagasta zemesgrāmatas nodalījumā Nr.7 uz A Z vārda.
Pašvaldības domes 2025.gada 28.maija saistošie noteikumi Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) nosaka plānoto (atļauto) izmantošanu Zemes vienībai Nr.1 – mazstāvu dzīvojamās apbūves teritorija (DzM), Zemes vienībai Nr.2 – lauksaimniecības teritorija (L1).

Plānojums nosaka:

2.4. Prasības piekļūšanai zemes vienībām:

13. Atļauts veidot jaunas zemes vienības, ja zemes vienībai nodrošināta piekļuve vismaz vienā no veidiem:

13.1. piekļūšanu nodrošina tiesiski noteikta piekļuve (ceļa servitūts);

13.3. no pašvaldības ceļa vai ielas:

13.3.2. pievienojums pašvaldības ielai vai ceļam noteikts detālplānojumā vai būvniecības dokumentācijā; 

13.3.3. jauna pievienojuma, ko izveido atbilstoši normatīvo aktu prasībām.


4.2.1. Mazstāvu dzīvojamās apbūves teritorija (DzM).

4.2.1.1. Pamatinformācija

120. Mazstāvu dzīvojamās apbūves teritorija (DzM) ir funkcionālā zona ar apbūvi līdz trijiem stāviem, ko nosaka, lai nodrošinātu mājokļa funkciju, paredzot atbilstošu infrastruktūru.


4.2.1.2. Teritorijas galvenie izmantošanas veidi

121. Savrupmāju apbūve (11001).

122. Rindu māju apbūve (11005): ja ierīko pieslēgumus centralizētai ūdensapgādes sistēmai, un centralizētai kanalizācijas sistēmai.

123. Daudzdzīvokļu māju apbūve (11006): ja ierīko pieslēgumus centralizētai ūdensapgādes sistēmai, un centralizētai kanalizācijas sistēmai.


4.2.1.4. Apbūves parametri:

137. Savrupmāju apbūve - minimālā jaunizveidojāmā zemes gabala platība 1200 m2*;

138. Rindu māju apbūve - minimālā jaunizveidojāmā zemes gabala platība 300 m2;

*7 ja brīvi stāvošai individuālajai dzīvojamajai mājai ierīko pieslēgumus centralizētai ūdensapgādes sistēmai un centralizētai kanalizācijas sistēmai – 600 m2; katrai no divām bloķētām individuālajām dzīvojamajām mājām - 600 m2, ja ierīko pieslēgumus centralizētai ūdensapgādes sistēmai un centralizētai kanalizācijas sistēmai


4.11.2. Lauksaimniecības teritorija (L1).

4.11.2.1. Pamatinformācija.

530. Lauksaimniecības teritorija (L1) ir funkcionālā zona, ko nosaka, lai nodrošinātu lauksaimniecības zemes kā resursa racionālu un daudzveidīgu izmantošanu lauksaimnieciskajai darbībai un ar to saistītajiem pakalpojumiem, bet perspektīvā iespējama teritorijas kā apbūves zemes izmantošana, kuru galvenā izmantošana ir viensētu apbūve.


4.11.2.2. Teritorijas galvenie izmantošanas veidi

531. Viensētu apbūve (11004).

532. Lauksaimnieciska izmantošana (22001): izņemot specializētos lopkopības kompleksus, intensīvas lauksaimniecības dzīvnieku audzēšanas kompleksus un kažokzvēru audzēšanu.

533. Labiekārtota ārtelpa (24001).

534. Ārtelpa bez labiekārtojuma (24002).


4.11.2.4. Apbūves parametri:

553. Viensētu apbūve - minimālā jaunizveidojāmā zemes gabala platība 2500 m2.

554. Lauksaimnieciska izmantošana - minimālā jaunizveidojāmā zemes gabala platība 5000 m2.


Zemes pārvaldības likums nosaka:

7.panta “Piekļuves nodrošināšana jaunveidojamiem zemes gabaliem” pirmā daļa - Visiem jaunveidojamiem zemes gabaliem, izņemot starpgabalus, nodrošina piekļuvi no pašvaldības ceļa vai ielas vai piekļuvi no valsts autoceļa atbilstoši normatīvajiem aktiem par ceļu pievienošanu valsts autoceļiem. Ja tas nav iespējams, piekļuvi nodrošina pa servitūta ceļu vai pa projektētu servitūta ceļu pēc servitūta nodibināšanas.

Nekustamā īpašuma valsts kadastra likums nosaka:

37.pants - Veidojot jaunu nekustamo īpašumu vai dzēšot ierakstu par nekustamo īpašumu, vienlaikus groza tā reģistrētā nekustamā īpašuma sastāvu, kuram pievieno vai no kura atdala nekustamo īpašumu vai nekustamā īpašuma objektu, kā arī to raksturojošos datus un aktualizē datus Kadastra informācijas sistēmā.

Ministru kabineta 2006.gada 20.jūnija noteikumi Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” nosaka: 


2.punkts - Nekustamā īpašuma lietošanas mērķi (turpmāk – lietošanas mērķis) atbilstoši detālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai (turpmāk – likumīga izmantošana) kadastrālās vērtēšanas vajadzībām nosaka:

2.1. zemes vienībai un plānotai (projektētai) zemes vienībai (turpmāk – zemes vienība).

4.punkts - Zemes vienībai un zemes vienības daļai nosaka vienu vai vairākus lietošanas mērķus. Lietošanas mērķim nosaka piekrītošo zemes platību.

Ministru kabineta 2021.gada 29.jūnija noteikumi Nr.455 “Adresācijas noteikumi” nosaka:

 32.punkts - Pašvaldība lēmumu un informāciju par adreses piešķiršanu, maiņu, tai skaitā adreses pieraksta formas precizēšanu, likvidēšanu vai esošās adreses saglabāšanu viensētai, ēkai, apbūvei paredzētajai zemes vienībai un telpu grupai sagatavo atbilstoši šo noteikumu 1. pielikumam. 

45.punkts - Adresācijas objektus klasifikatorā klasificē pēc to tipiem, ņemot vērā administratīvo teritoriju, novadu teritoriālā iedalījuma vienību, apdzīvotu vietu, ielu, ēku, apbūvei paredzēto zemes vienību un telpu grupu savstarpējo hierarhiju.

Ievērojot iepriekš minēto, Attīstības un komunālo jautājumu komitejas 2026.gada 18.augusta sēdes protokolu Nr.8, pamatojoties uz Pašvaldību likuma 4.panta pirmās daļas 15., 16.punktu, 5.panta pirmo daļu, 10.panta pirmās daļas 21.punktu, Zemes pārvaldības likuma 7.panta pirmo daļu, Nekustamā īpašuma valsts kadastra likuma 37.pantu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 4.punktu, Ministru kabineta 2021.gada 29.jūnija noteikumu Nr.455 “Adresācijas noteikumi” 32., 45.punktu un Olaines novada pašvaldības domes 2025.gada 28.maija saistošajiem noteikumiem                           Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj: 

1. Atļaut atdalīt no nekustamā īpašuma Zanderi (kadastra Nr.8080 002 0002) zemes vienību ar kadastra apzīmējumu 8080 005 0001, izveidojot divus atsevišķus nekustamos īpašumus.

2. Saglabāt zemes vienību ar kadastra apzīmējumu 8080 002 0002 un ar to funkcionāli saistītās ēkas ar kadastra apzīmējumiem 8080 002 0002 001, 8080 002 0002 002,  8080 002 0002 003, 8080 002 0002 004, 8080 002 0002 005, 8080 002 0002 007, 8080 002 0002 009, 8080 002 0002 010, 8080 002 0002 011 nekustamā īpašuma Zanderi (kadastra 8080 002 0002) sastāvā.

3. Veidot zemes vienību ar kadastra apzīmējumu 8080 005 0001 kā jaunu, atsevišķu nekustamo īpašumu.

4. Piešķirt lēmuma 1.punktā izveidotajam nekustamajam īpašumam nosaukumu Knibuļi.

5. Saglabāt zemes vienībai ar kadastra apzīmējumu 8080 002 0002 un ar to funkcionāli saistītajām ēkām adresi – Zanderu iela 4, Medemciems, Olaines pag., Olaines nov.,              LV-2127 (ARIS kods 105854905).

6. Piekļūšana zemes vienībai ar kadastra apzīmējumu 8080 005 0001 nodrošināta no Pašvaldībai piederošas zemes vienības ar kadastra apzīmējumu 8080 005 0040, pa ceļa servitūtu, kas ierakstīts Zemesgrāmatas nodalījumā Nr.5359 atzīmes formā;

6.1. ceļa servitūta teritoriju dibināt atbilstoši Civillikuma 1231.pantam - ar līgumu, reģistrējot to zemesgrāmatā.

7. Piekļūšana zemes vienībai ar kadastra apzīmējumu 8080 002 0002 nodrošināta no Pašvaldībai piederošas zemes vienības ar kadastra apzīmējumu 8080 002 2112, pa juridiskai personai piederošu zemes vienību ar kadastra apzīmējumu 8080 002 2387, dibinot ceļa servitūtu.

8. Saglabāt zemes vienībai ar kadastra apzīmējumu 8080 005 0001 nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101) visā platībā.

9. Saglabāt zemes vienībai ar kadastra apzīmējumu 8080 002 0002 nekustamā īpašuma lietošanas mērķi - individuālo dzīvojamo māju apbūve (NĪLM kods 0601) 0,1200 ha platībā un zeme, uz kuras galvenā saimnieciskā darbība ir lauksaimniecība (NĪLM kods 0101) 1,4946 ha platībā.

10. Nekustamā īpašuma īpašniekam veikt izmaiņas nekustamā īpašuma sastāvā  zemesgrāmatā (Ieriķu iela 5, Rīga, LV-1084, e-pasts rigasrajons@zemesgramata.lv).
11. Lēmumu var pārsūdzēt Administratīvajā rajona tiesā, Rīgas tiesu namā (Baldones                 ielā 1A, Rīgā, LV-1007, riga.administrativa@tiesas.lv) viena mēneša laikā no tā spēkā stāšanās dienas.
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

